Diari Oficial de la Generalitat Valenciana


Sumari del DOGV 8555, del 24-05-2019 (2019/5349)

RESOLUCIÓ de 10 de maig de 2019, de la Direcció General de Formació Professional i Ensenyaments de Règim Especial, per la qual s'adapten els annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5349


Data del document
:   10-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 10 de maig de 2019, de la Direcció General de Formació Professional i Ensenyaments de Règim Especial, per la qual s'adapten els annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional a la Comunitat Valenciana. [2019/5349]  
La Llei orgànica 2/2006, de 3 de maig, d'educació (BOE 04.05.2006), estableix en el títol I, capítol V, article 41, les condicions d'accés a la Formació Professional.  
El Reial decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu, regula en el capítol III del títol IV l'admissió i matrícula en els cicles formatius, i en el capítol VI (ensenyaments de Formació Professional a distància) estableix que les administracions educatives, en l'àmbit de les seues competències, adoptaran les mesures necessàries per a la posada en marxa i funcionament d'aquesta oferta educativa.  
L'Ordre 18/2016, d'1 de juny, de la Conselleria d'Educació, Investigació, Cultura i Esport, regula l'accés, l'admissió i matrícula per a l'alumnat que curse ensenyaments de grau mitjà i de grau superior de Formació Professional en règim presencial en modalitat completa o parcial en centres docents públics i privats amb ensenyaments concertats i semipresencial o a distància en modalitat completa o parcial, en centres docents públics de la Comunitat Valenciana.  
La disposició addicional tercera de l'Ordre 18/2016, d'1 de juny, de la Conselleria d'Educació, Investigació, Cultura i Esport, faculta la direcció general competent en matèria de Formació Professional per a modificar per resolució els annexos de l'esmentada ordre a fi d'adaptar-los a noves titulacions i legislació que incidisca en el seu contingut.  
  
Mitjançant la Resolució de 23 de març de 2018, de la Direcció General de Formació Professional i Ensenyaments de Règim Especial, es van actualitzar annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional a la Comunitat Valenciana.  
  
A més, en la Resolució de 15 de maig de 2018, de la Direcció General de Formació Professional i Ensenyaments de Règim Especial, per la qual s'adapten els annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i la matrícula a ensenyaments de grau mitjà i de grau superior de Formació Professional a la Comunitat Valenciana, es van actualitzar els annexos V-a, V-b i V-c amb les noves titulacions.  
  
La Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions davant diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, i d'aplicació en els centres docents sostinguts amb fons públics d'ensenyaments no universitaris de la Comunitat Valenciana, en el seu apartat cinqué punt 2 estableix que en el procediment de sol·licitud d'admissió, a més de la documentació prevista en la normativa vigent en matèria d'admissió, se sol·licitaran les dades i la signatura de tots dos progenitors quan de la informació facilitada en la sol·licitud es deduïsca que concorren supòsits de no convivència dels progenitors per motius de separació, divorci, nul·litat matrimonial, ruptura de parella de fet o situacions anàlogues, i s'establiran per a aquesta finalitat les actuacions necessàries en el procediment d'admissió.  
  
La present resolució modifica els annexos per al procés d'admissió en centres sostinguts amb fons públics, i actualitza els que es van publicar en l'Ordre 18/2016, d'1 de juny, amb la finalitat d'adaptar-los a la legislació vigent.  
En virtut d'això, i fent ús de les atribucions conferides per l'article 70 de la Llei 5/1983, de 30 de desembre, del Consell, i l'article 16 del Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, i altra legislació general i de pertinent aplicació, resolc:  
  
Primer i únic. Publicació d'annexos  
D'acord amb la disposició addicional tercera de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i la matrícula a ensenyaments de grau mitjà i de grau superior de Formació Professional a la Comunitat Valenciana, es modifiquen els següents annexos:  
Annex I. Sol·licitud d'admissió en cicles formatius de grau mitjà en règim presencial en oferta completa  
Annex II. Sol·licitud d'admissió en cicles formatius de grau superior en règim presencial en oferta completa  
Annex III. Sol·licitud d'admissió en centres públics per a cursar cicles formatius de grau mitjà i grau superior en règim semipresencial / a distància en oferta completa  
Annex IV. Sol·licitud d'admissió en centres públics per a cursar ensenyaments en oferta parcial de Formació Professional de cicles formatius de grau mitjà i grau superior en règim semipresencial / a distància i en centres públics i privats concertats en el règim presencial  
  
Annex V-a. Criteris de prioritat per a l'admissió d'alumnat d'accés directe a cicles formatius de grau superior. Curs 2019/2020  
  
Annex V-b. Criteris per a l'admissió d'alumnat per prova d'accés a cicles formatius de grau superior. Curs 2019/2020  
Annex V-c. Criteris de prioritat per a l'admissió d'alumnat d'accés directe de formació professional bàsica a grau mitjà. Curs 2019/2020  
  
  
  
DISPOSICIÓ DEROGATÒRIA  
  
Única. Derogació d'annexos  
Queden derogats els annexos I, II, III, IV, de la Resolució de 23 de març de 2018, de la Direcció General de Formació Professional i Ensenyaments de Règim Especial (DOGV 8265, 03.04.2018), així com els annexos V-a, V-b i V-c de la Resolució de 15 de maig de 2018, de la Direcció General de Formació Professional i Ensenyaments de Règim Especial (DOGV 8303, 25.05.2018).  
  
  
DISPOSICIÓ FINAL  
  
Única. Entrada en vigor  
La present resolució entrarà en vigor l'endemà de publicar-se en el Diari Oficial de la Generalitat Valenciana.  
  
València, 10 de maig de 2019.- La directora general de Formació Professional i Ensenyaments de Règim Especial: Marina Sánchez Costas.